als_Latn dik_Latn ron_Latn
Të gjitha mediat serbe po flasin për heroin shqiptar doktor Muharrem Morina, i cili i shpëtoi jetën një foshnje vetëm 20 ditëshe. Muharrem Morina punon në QKUK dhe në momentin që kjo foshnje duhej transportuar e helikopter nga Prishtina deri në Beograd ishte anesteziologu i vetëm që pranoi ta shoqëronte këtë foshnje. Duke mos e marrë parasysh aspak se çfarë kombësie i përkiste ai, mjaftonte që ishte një qenie njerëzore dhe përballë tij Muharremi ishte një mjek.
“10 vitet e fundit punoj si anesteziolog. 50 herë kanë shkuar me vetura të spitalit për Beograd apo Nish kur në pyetje ishin jetët e shqiptarëve, derisa gjashtë herë kam shkuar me serbë. Mirëpo, kjo ishte hera e parë që shkoj me helikopter. Përveç kësaj, pacient ishte bebja 20 ditëshe. Prindërit e Dimitrit erdhën tek unë dhe me lutëm që t’ua përcjellë djalin. Edhe pse fillimisht kisha frikë nga udhëtimi me helikopter, e pranova lutjen. E mora mendimin e neonatologut në Prishtinë për barjen e vogëlushit dhe u nisa për Beograd”, tregon Morina.
Doktori shqiptar ka thënë për gazeta Blic se vështirësia më e madhe e gjithë kësaj ishte në qiell, mirëpo ai ishte moment deçiziv, kur ai nuk duhet të mendonte aspak për frikën, thjesht për t’i shpëtuar jetën këtij vogëlushi.
Foshnja ka mbërritur gjallë në Beograd falë përkudesjes së këtij doktori dhe disa ditë më pas gjendja e tij është stabilizuar.
als_Latn als_Latn als_Latn als_Latn